คณะกรรมการตรวจสอบ บริษัท ไทยสตีลเคเบิล จำกัด (มหาชน)
ได้รับการแต่งตั้งโดยคณะกรรมการบริษัท มีกรรมการตรวจสอบ 4 ท่าน
ซึ่งมีคุณสมบัติครบถ้วนตามกฎบัตรคณะกรรมการตรวจสอบ
และสอดคล้องกับข้อกำหนดของสำนักงานคณะกรรมการกำกับหลักทรัพย์ฯ มีรายนามดังนี้

1.  นายกวี วสุวัต ประธานกรรมการตรวจสอบ

2.  นายอภินันท์ ณ ระนอง กรรมการตรวจสอบ

3.  นายปริญญา ไววัฒนา กรรมการตรวจสอบ

4.  นายฉัตรชัย เอียสกุล กรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับประกาศตลาดหลักทรัพย์แห่งประเทศไทย

ในรอบปี 2556 เริ่มวันที่ 1 ตุลาคม 2555 ถึงวันที่ 30 กันยายน 2556
คณะกรรมการตรวจสอบได้มีการประชุมรวม 5 ครั้ง บางครั้งได้มีการประชุมร่วมกับผู้บริหาร
ผลการปฏิบัติงานของคณะกรรมการตรวจสอบที่มีสาระสำคัญสรุปได้ดังนี้

1.  สอบทานงบการเงินรายไตรมาส และงบการเงินประจำปี
    เพื่อให้มั่นใจว่ารายงานทางการเงินของบริษัทได้จัดทำขึ้นอย่างถูกต้อง และเชื่อถือได้
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า งบการเงินดังกล่าว
    มีความถูกต้องตามที่ควรในสาระสำคัญตามมาตรฐานการบัญชี หลักการบัญชี
    และวิธีปฏิบัติทางบัญชีที่รับรองทั่วไป
    รวมทั้งได้มีการประชุมร่วมกับผู้สอบบัญชีโดยไม่มีฝ่ายบริหารเกี่ยวข้องทุกไตรมาส

2.  สอบทานให้บริษัทมีระบบการควบคุมภายใน และการตรวจสอบภายในที่เหมาะสม เพียงพอ
    และมีประสิทธิภาพ โดยว่าจ้างผู้เชี่ยวชาญการตรวจสอบภายในมาดำเนินการตรวจสอบ
    อีกทั้งมีฝ่ายตรวจสอบภายใน
    ทำหน้าที่ตรวจสอบภายในตามแผนงานตรวจสอบประจำปีที่คณะกรรมการตรวจสอบได้พิจารณาและอนุมัติ
    ซึ่งครอบคลุมระบบงานที่สำคัญ
    รวมทั้งได้มอบหมายให้ติดตามผลการแก้ไขปรับปรุงข้อบกพร่องตามรายงานผลการตรวจสอบด้วย
    เห็นว่าบริษัทมีระบบการควบคุมภายในที่เพียงพอ และเหมาะสมกับลักษณะของกิจการ
    และไม่พบข้อบกพร่อง หรือจุดอ่อนเกี่ยวกับระบบการควบคุมภายในที่เป็นสาระสำคัญ
    มีการดูแลรักษาทรัพย์สินอย่างเหมาะสม รวมทั้งมีการเปิดเผยข้อมูลอย่างครบถ้วน

  นอกจากนี้ ได้สอบทานระบบการตรวจสอบภายใน โดยพิจารณาภารกิจ ขอบเขตการปฏิบัติงาน
  หน้าที่ ความรับผิดชอบ อัตรากำลัง และความเป็นอิสระของหน่วยงานตรวจสอบภายใน
  โดยกำหนดให้ฝ่ายตรวจสอบภายในรายงานผลการตรวจสอบต่อคณะกรรมการตรวจสอบ
  และรายงานด้านการบริหารต่อกรรมการผู้จัดการ
  มีความเห็นว่า การตรวจสอบภายในของบริษัทเป็นไปอย่างอิสระ เพียงพอ และมีประสิทธิผล

3.  สอบทานการบริหารความเสี่ยง
    ซึ่งบริษัทได้จัดทำกิจกรรมการบริหารความเสี่ยงด้านการดำเนินงาน (Operational Risk)
    โดยหน่วยงานต่าง ๆ เป็นผู้บ่งชี้ความเสี่ยง ประเมินความเสี่ยงทั้งจากปัจจัยภายใน
    และปัจจัยภายนอก จัดการความเสี่ยง และติดตามความคืบหน้าของแต่ละหน่วยงาน
    เพื่อให้มั่นใจว่า สามารถปฏิบัติงานได้ตามเป้าหมายที่กำหนดไว้
    และหากเกิดเหตุการณ์ที่อาจมีผลต่อการบรรลุวัตถุประสงค์ขององค์กร
    สามารถจัดการความเสี่ยงให้อยู่ในระดับที่ยอมรับได้อย่างทันกาล
    ซึ่งคณะกรรมการตรวจสอบมีความเห็นว่า บริษัทมีระบบการบริหารความเสี่ยงที่เหมาะสม
    เพียงพอ และมีประสิทธิผล

4.  สอบทานให้บริษัทมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับการดำเนินธุรกิจของบริษัท
    มีความเห็นว่า ไม่พบข้อบกพร่องที่มีสาระสำคัญในเรื่องการไม่ปฏิบัติตามกฎหมาย
    และข้อกำหนดที่เกี่ยวข้อง

5.  สอบทานและให้ความเห็นต่อการเข้าทำรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ การปฏิบัติตามหลักจรรยาบรรณธุรกิจ
    และจรรยาบรรณของกรรมการ ผู้บริหารและพนักงาน
    ไม่พบรายการที่ก่อให้เกิดความขัดแย้งทางผลประโยชน์
    และบริษัทได้เปิดเผยข้อมูลในเรื่องดังกล่าวอย่างถูกต้องครบถ้วน
    รวมทั้งได้ปฏิบัติเป็นไปตามหลักจรรยาบรรณฯ ที่กำหนดอย่างเหมาะสม

6.  พิจารณาคัดเลือกผู้สอบบัญชีฯ และค่าตอบแทน เสนอต่อคณะกรรมการบริษัท
    เพื่อขออนุมัติต่อที่ประชุมผู้ถือหุ้น
    ซึ่งคณะกรรมการตรวจสอบได้พิจารณาผู้สอบบัญชีรายใหม่ทดแทนผู้สอบบัญชีรายเดิมซึ่งได้แจ้งขอถอนตัว
    โดยพิจารณาจากประสบการณ์สอบบัญชีอุตสาหกรรมเดียวกัน,
    จำนวนผู้สอบบัญชีรองรับการสอบบัญชีของบริษัทจดทะเบียน
    และค่าสอบบัญชีเมื่อเปรียบเทียบกับสำนักงานสอบบัญชีระดับเดียวกัน
    รวมทั้งอแc]แลความเป็นอิสระ
    และได้เสนอให้คณะกรรมการบริษัทเพื่อขออนุมัติที่ประชุมผู้ถือหุ้นแต่งตั้งนายกฤษฎา เลิศวนา
    และ/หรือ นางสาว วิสสุตา จริยธนากร และ/หรือนางสาวสุมาลี  รีวราบัณฑิต แห่งบริษัท
    สำนักงาน เอินส์ท แอนด์ ยัง จำกัด เป็นผู้สอบบัญชีประจำปี 2557 (รอบบัญชี 1 ตุลาคม
    2556 – 30 กันยายน 2557) ค่าสอบบัญชีรวม 1,050,000 บาท
    (ไม่รวมค่าตรวจสอบการปฏิบัติตามเงื่อนไขของบัตรส่งเสริมการลงทุน จำนวน 200,000
    บาท)

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามที่ระบุไว้ในกฎบัตรคณะกรรมการตรวจสอบ
ที่ได้รับอนุมัติจากคณะกรรมการบริษัท และมีความเห็นว่า บริษัทมีการรายงานข้อมูลทางการเงิน
และการดำเนินงานอย่างถูกต้อง ครบถ้วน มีระบบการควบคุมภายใน การตรวจสอบภายใน
และการบริหารความเสี่ยงที่เหมาะสม และมีประสิทธิผล มีการปฏิบัติตามกฎหมาย ข้อกำหนด
และข้อผูกพันต่าง ๆ มีการปฏิบัติกับรายการที่เกี่ยวโยงกันอย่างถูกต้อง
มีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ โปร่งใส และเชื่อถือได้
รวมทั้งมีการพิจารณาความเป็นอิสระของผู้สอบบัญชีเพื่อแต่งตั้ง และเสนอค่าตอบแทนการสอบบัญชี

  (นายกวี วสุวัต)

  ประธานคณะกรรมการตรวจสอบ

[TABLE]

[TABLE]

ในปี 2556 บริษัทไม่มีนโยบายประเมินราคาทรัพย์สิน
และไม่มีการตีราคาทรัพย์สินใหม่ในระหว่างรอบระยะเวลาบัญชี

[]

บริษัท ไทยสตีลเคเบิล จำกัด (มหาชน)

เกณฑ์มาตรฐานการประเมินการปฏิบัติหน้าที่ของคณะกรรมการ (ทั้งคณะและตนเอง)

คำชี้แจง : คณะกรรมการควรประเมินผลการปฏิบัติด้วยตนเอง (ทั้งคณะ และตนเอง)
อย่างน้อยปีละ 1 ครั้ง
เพื่อให้คณะกรรมการพิจารณาผลงานและปรับปรุงต่อไป

  ------- ---------------------------------------- ---------- --------------
  หมวดที่   หัวข้อการประเมิน                            จำนวนข้อ    คะแนนมาตรฐาน
                                                              (ร้อยละ)

  1       โครงสร้างและคุณสมบัติของคณะกรรมการ           10         75

  2       บทบาท หน้าที่ และความรับผิดชอบของคณะกรรมการ   18         75

  3       การประชุมคณะกรรมการ                       8          75

  4       การทำหน้าที่ของกรรมการ                      7          75

  5       ความสัมพันธ์กับฝ่ายจัดการ                      5          75

  6       การพัฒนาตนเองของกรรมการและการพัฒนาผู้บริหาร   6          75

  รวม                                              54         75
  ------- ---------------------------------------- ---------- --------------

ช่วงระดับคะแนน :

  ------------------- ---------------------------------------------------
  ช่วงคะแนน (ร้อยละ)    ความหมาย

  100                 การปฏิบัติหน้าที่ของคณะกรรมการอยู่ในระดับ “ดีเยี่ยม”

  75 ≥ X < 100        การปฏิบัติหน้าที่ของคณะกรรมการอยู่ในระดับ “ดี”

  50 ≥ X < 75         การปฏิบัติหน้าที่ของคณะกรรมการอยู่ในระดับ “พอสมควร”

  25 ≥ X < 50         การปฏิบัติหน้าที่ของคณะกรรมการอยู่ในระดับ “เล็กน้อย”

  < 25                การปฏิบัติหน้าที่ของคณะกรรมการอยู่ในระดับ “ไม่มีการดำเนินการ”
  ------------------- ---------------------------------------------------

หมายเหตุ : 1. เกณฑ์มาตรฐานการประเมินข้างต้น
ใช้ร่วมกับแบบประเมินตนเองของคณะกรรมการ (ทั้งคณะ และ
ตนเอง) ที่อ้างอิงจากศูนย์พัฒนาการกำกับดูแลกิจการบริษัทจดทะเบียน ตลาดหลักทรัพย์แห่ง
ประเทศไทย ณ พฤศจิกายน 2550

2. คณะกรรมการบริษัท จัดทำแบบประเมินผลการปฏิบัติงานตนเอง (ทั้งคณะ
และตนเอง)ในเดือนกันยายน ของทุกปี

3. เลขานุการบริษัท เป็นผู้รวบรวมและจัดทำสรุปการประเมินผลการปฏิบัติงาน (ทั้งคณะ
และตนเอง) รายงานในที่ประชุมคณะกรรมการบริษัทรับทราบในเดือนพฤศจิกายน ของทุกปี

4. คณะกรรมการท่านใดที่คะแนนประเมินตนเองในแต่ละหมวด ได้คะแนนน้อยกว่าร้อยละ

  75 กรุณาระบุแนวทางการปรับปรุงลงในแบบสอบถาม ช่อง “ความเห็น/ข้อเสนอแนะ”
  ก่อนนำส่งแบบสอบถามฯ
  เพื่อดำเนินการปรับปรุงตามแนวทางดังกล่าวและเก็บไว้เป็นข้อมูลอ้างอิงต่อไป

5. มีผลบังคับใช้ตั้งแต่ปี 2557 เป็นต้นไป